पर्यावरण के प्रति संवेदनशील हो मनुष्य: शंकरानंद
शहर के गांधी आश्रम में रविवार को पर्यावरण एवं हमारा धर्म विषय पर कार्यशाला और मित्र मिलन कार्यक्रम आयोजित किया गया है। कार्यशाला में वर्णावत हिमालय से आए स्वामी शंकरानंद ने कहा कि प्राकृतिक पर्यावरण आज विनाश के कगार पर है। मनुष्य का लोभ प्रकृति को समाप्ति की ओर लिए जा रहा है। पिछले 50-60 वर्षों में प्रकृति का विनाश इसी तरह होता रहा, तो उसकी भरपाई करना कठिन होगा। इसलिए बिना समय गंवाए हमें पर्यावरण को संभालने की जरूरत है।
उन्होंने कहा प्रकृति के पर्यावरण के साथ ही सामजिक, राजनैतिक और सांस्कृतिक पर्यावरण भी प्रदूषित हुआ है। वरिष्ठ पर्यावरणविद् डा भारतेन्दु प्रकाश ने कहा कि अभी हम इस पर्यावरण को बचा सकते है अगर हम पहाड़, नदी, जंगल और जानवर को बचाने का काम करें। मनुष्य के कार्यों का नतीजा ही जलवायु परिवर्तन है। जलवायु को सीधा जिसका सीधा असर खेती किसानी और मानव जीवन पर पड़ रहा है। इसलिए इस समय हमारे एकमात्र धर्म पर्यावरण संरक्षण का है जो मानवता के विकास में ही संभव है। महर्षि स्कूल प्राचार्य सीके शर्मा ने कहा कि अनुशासन एवं संयम से ही हम प्रकृति को बचा सकते है। इंग्लैंड से आए राहुल जैन ने समस्या के समाधान के लिए इसकी शुरुअात अभी से करने को कहा। इस पर सभी जनों की सहमति से गांधी आश्रम में 100 सौ पौधे लगाकर उनके देख रेख की जिम्मेदारी संजय चौधरी को दी गई।
गायत्री देवी परमार ने प्राकृतिक चिकित्सालय निर्माण का प्रस्ताव रखा। मित्र मिलन पर पूर्व न्यायाधीश सुधीर अवस्थी, तहसीलदार राकेश शुक्ला, गायत्री देवी परमार, इंजीनियर विमल कुमार जैन, डा केके चतुर्वेदी, बादल मुखर्जी, मधुमिता मुखर्जी, अरुणा अवस्थी, रामचरण अवस्थी, रामकृपाल चौरसिया, शंकर लाल सोनी, प्रभात तिवारी, राजकुमारी शर्मा, संजय चौधरी, सीमा चौधरी, श्रेयांश जैन, अब्दुल रहमान, सरोज जैन, सोहन लाल तिवारी, राजेश कुमार गुरूदेव, कमल अग्रवाल, विवेक गोस्वामी, शोभना श्रीवास्तव, दमयंती पाणी, भूपेन्द्र त्रिपाठी, अंकित मिश्रा, प्रेम नारायण मिश्रा, शांति कपूर पोतदार आदि उपस्थित रहे। कार्यक्रम का संचालन एवं आभार प्रदर्शन गांधी स्मारक निधि के मंत्री संजय सिंह ने किया।
छतरपुर। गांधी आश्रम में पर्यावरण एवं हमारा धर्म विषय पर कार्यशाला हुई।
कार्यक्रम
hin_Deva hin_Deva hin_Deva mai_Deva hin_Deva hin_Deva